หลานบอส
ไม่บ่อยที่จะเห็นคุณโทนี่ ชาติศิริ โสภณพนิช กรรมการผู้จัดการใหญ่ ธนาคารกรุงเทพ จะพาครอบครัวออกงานพร้อมหน้าพร้อมตา
4 ก.ค. 2559

ไม่บ่อยที่จะเห็นคุณโทนี่ ชาติศิริ โสภณพนิช กรรมการผู้จัดการใหญ่ ธนาคารกรุงเทพ จะพาครอบครัวออกงานพร้อมหน้าพร้อมตา
ส่วนใหญ่เวลาได้รับเชิญไปออกงานสำคัญ คุณโทนี่จะควงคุณจุ๊บแจง ณินทิรา โสภณพนิช ไปออกงานด้วยกัน แต่เมื่อคืนวันที่ 2 ก.ค.ที่ผ่านมา เป็นวันพิเศษ เพราะเป็นวันที่ธนาคารเชิญลูกค้าวีไอพีไปชมละครเวทีคุณภาพระดับโลก “เชร็ค” เพื่อเป็นการแสดงความขอบคุณ
งานนี้มีคนเห็นน้องชานนท์และน้องชานันท์ ลูกชายคนโตและคนรองของคุณโทนี่ ได้ไปออกงานกับคุณพ่อด้วย ใครไม่รู้นึกว่าเป็นฝาแผด เพราะหลาน “บอสชาตรี” สองคนนี้ความสูงไล่เลี่ยกัน แถมมองหน้าไกลๆ ก็เหมือนกันอีก
ตอนนี้น้องชานนท์ กำลังเรียนอยู่และเริ่มเข้ามาฝึกงานที่ธนาคารแล้ว ใครเห็นหนุ่มน้อยหน้าคล้ายกรรมการผู้จัดการเดินอยู่ในแบงก์ตั้งข้อสงสัยได้ว่าอาจเป็นหลานบอสนะจ๊ะ
คริ คริ